ઘી, ખાંડથી ભરપૂર અને ડેરી પ્રૉડક્ટવાળી મીઠાઈઓ તથા તળેલા પદાર્થો કેલેરીથી ભરપૂર હોય છે. આ ચીજો આ તહેવારો પર ઘણી ખાવામાં આવે છે. બની શકે તો તેના બદલે ડ્રાય ફ્રૂટ (સૂકા મેવા) વગેરે બનાવો અને ખાવ. બદલાતા સમયમાં હવે દિવાળી પર સૂકો મેવો ખવડાવવાનું અને ખાવાનું પણ પ્રચલિત બની રહ્યું છે. અમે તો એવી સલાહ પણ આપીએ છીએ કે તમારે કોઈને ભેટ આપવાની હોય તો બીજા કોઈ નાસ્તાના બદલે બદામ, અંજીર વગેરે ડ્રાય ફ્રૂટ આપો. સાથે બ્રાઉન રાઇસ, રાગી સૂપનું પેકેટ મેળવીને તમે બીજાને પણ આરોગ્યમય દીવાળીની ભેટ આપી શકો છો. આ દીવાળીએ જો તમે આ તક ચૂકી ગયા હો તો આવતી દીવાળીએ આ લેખ સાચવી રાખી, તમે આ પ્રકારની ભેટ આપી શકો છો.